Z A P I S N I K
20. sjednice Vijeća Mjesnog odbora Gornja Kustošija,
[bookmark: _GoBack]23. siječnja 2023.
u prostorijama MS, Kustošijanska 276,
s početkom u 18.30sati

NAZOČNI ČLANOVI VIJEĆA: Valentina Šipek, Dijana Zović, Krunoslav Milas, Damir Krznarić, Igor Martek, Iva Buljan Meić, Martina Mujić

Ostali nazočni: Željko Pavković

Potpredsjednica  konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora.

Vijeće jednoglasno usvaja Zapisnik 19.  sjednice.

Vijeće jednoglasno, uz izbacivanje jedne točke, usvaja
DNEVNI RED
1. Kustošijanska Srednjak – usporavanje prometa
2. Kustošijanska – postava stupića
3. Kvaternikova – oborinska odvodnja
4. KLA Gornja Kustošija – korištenje prostora
5. Informacije, pitanja i prijedlozi

Zapisnik vodi Ivica Ivašković
Ad. 1
Kustošijanska Srednjak – usporavanje prometa
Vijećnici su dobili pisani materijal
Vijeće sa 5 glasova za (Valentina Šipek, Krunoslav Milas, Igor Martek, Iva Buljan Meić, Martina Mujić), jednim protiv (Damir Krznarić) i jednim suzdržanim (Dijana Zović) usvaja
Z A K LJ U Č A K
 o postavi umjetnih izbočina za smirivanje prometa 

1. Vijeće je suglasno da se prema zahtjevu građana i skupljenim potpisima u neposrednoj okolici raskrižja Kustošijanske ulice i ulice Srednjak provedu mjere smirivanja (usporavanja) prometa. 

1. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.


Ad. 2
Kustošijanska – postava stupića
Vijećnici su dobili pisani materijal
Vijeće sa 4 glasa za (Valentina Šipek, Krunoslav Milas, Igor Martek, Iva Buljan Meić,), jednim protiv (Damir Krznarić) i dva suzdržana (Dijana Zović, Martina Mujić) usvaja
Z A K LJ U Č A K
[bookmark: _heading=h.gjdgxs] o postavi stupića u Kustošijanskoj ulici

1. Vijeće je raspravljalo o zahtjevu M.P. kojim se traži postava stupića na istočnoj strani Kustošijanske ulice odmah nakon križanja sa Ilicom.

2. Vijeće podržava zahtjev te ga prosljeđuje Vijeću Gradske četvrti Črnomerec na daljnje postupanje.

3. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.



Ad. 3
Kvaternikova – oborinska odvodnja
Vijećnici su dobili pisani materijal
Vijeće jednoglasno usvaja
Z A K LJ U Č A K
 o sanaciji oborinske odvodnje u Kvaternikovoj ulici 

1. Vijeće je raspravljalo o zahtjevu M.F. kojim se traži sanacija oborinske odvodnje u Kvaternikovoj ulici kod broja 20 obzirom na učestalo poplavljivanje obiteljskih kuća kod svake malo jače kiše.

2. Vijeće podržava zahtjev te traži da se hitno poduzmu potrebne radnje kako bi e spriječilo poplavljivanje kuća.

4. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.


Ad. 4
KLA Gornja Kustošija – korištenje prostora
Vijećnici su dobili pisani materijal
Vijeće jednoglasno usvaja
Z A K L J U Č A K
o korištenju prostora

1.  „Klubu liječenih alkoholičara Gornja Kustošija“ odobrava se  povremeno korištenje prostora u objektu koji koristi Mjesni odbor Gornja Kustošija, Kustošijanska 276, svaki ponedjeljak  u mjesecu u terminu od 17.00 – 18.00 sati. 
2.  Prostor  iz točke 1. ovog zaključka , koristiti će „Klub liječenih alkoholičara Gornja Kustošija“, bez naknade.
3. „Klub liječenih alkoholičara Gornja Kustošija“ obvezuje se postupati s pažnjom dobrog gospodara u korištenju  prostora.
          4.  O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.




Ad. 5
Informacije, pitanja, prijedlozi
Vijećnici su dobili pisani materijal
	Željko Pavković

	Protestira protiv uvođenja nove (privremene) regulacije prometa u ulici Gorenci i prikupljanja potpisa za istu 
· Vijeće će održati tematsku sjednicu o ulici Gorenci i prometnoj problematici u njoj

	Damir Krznarić
	Postavlja pitanje odvoza plastičnog otpada u Valenovačkoj ulici i ulici Suhopoljski put
· Vijećničko pitanje dostavljeno Zagrebačkom holdingu d.o.o. Podružnici Čistoća

	
	




KLASA:024-08/23-03/174
UBROJ: 251-13-11-3/005-23-2
Zagreb,  23. siječnja 2023.
                                                                                                Predsjednica Vijeća 
                                                                                      Mjesnog odbora Gornja Kustošija

							   	     Valentina Šipek
